Tolong jelaskan mengenai Sajarah Kairo dari Kairo dalam bahasa jawa

Al-Fostat, tinemu taun 751 cedhak kutha-kutha Mesir liyané, kalebu kutha krajan lawas Memphis, Heliopolis, Giza lan bètèng Byzantine ing Babylon-ing-Mesir. Fustat sajatiné diyasa minangka kutha anyar kanggo garnisun militèr wadyabala Arab lan minangka lokasi punjer kang paling cedhak saka Arabia kang bisa diaksèd liwat Kali Nil. Fustat dadi punjer regional Islam sajeroning kalamangsa Umayyad lan panggonan pungkasan pemimpin Umayyad, Marwan II, ngadhepi kaum Abbasid. Sabanjuré, sajeroning jaman Fatimid, Al-Qahira (Kairo) ing sa-lor-é Fustat, kanthi resmi didadèkaké kutha krajan ing taun 969.  Atusan taun, Kairo tuwuh lan nyerep kutha-kutha lokal liyané kaya déné Fustat, nanging taun 969 dianggep "taun madeg" minangka kutha modhèren.

Ing taun 1250, para wadya batur tukon Mamluks nguwasani Mesir lan mimpin saka kutha krajan Kairo nganti taun 1517, yaiku nalika dikalahaké déning Ottoman.  Wadya Napoleon saka Prancis tau nguwasani Mesir sedhéla, yaiku taun 1798 nganti 1801, sawisé iku perwira Ottoman, Muhammad Ali ndadèkaké Kairo kutha krajan Kraton swatantra wiwit taun 1805 nganti 1882. Kutha iki sabanjuré tiba ing panguwasané Inggris nganti Mesir mardika ing taun 1922.